I. 



Bryophyta nonnulla in itinere arctico 

 Roaldi Amundsen (»Gjøa-Expedition«) collecta. 



±n itinere celeberrimo Roaldi Amundsen („Gjøa-Expedi- 

 tion") annis 1903—1906 ad Americam arcticam peracto A. H. 

 Linds trøm, coqvus navalis idoneus, qvi in hoc itinere insuper 

 botanici et zoologici nee minus mineralogici geologicique muneribus 

 functus est inter alias herbas etiam bryophyta nonnulla collegit. 



Stationes, ubi bryophyta colligebantur, hæ sunt. 



1. King William Land, ubi coqvus supra laudatus circum 

 sinum Gjøahavn; sub parallelis 68° 38' latitudinis borealis 

 et 96° 24' longitudinis occidentalis situm, mense Augusto 

 annorum 1904 et 1905 multoties muscos investigavit. 



2. King Point, locus sub parallelis 69° 7' latitudinis borealis 

 et 138° longitudinis occidentalis situs. 



3. Herschell Island, insula sub parallelis 69° 35' latitudinis 

 borealis et 139° longitudinis occidentalis sita. 



In locis duobus proxime memoratis musci per menses 

 Junium et Julium anni 1906 pluries collecti sunt. 



Collectio muscorum domum relata, in toto, ut scimus, species 

 muscorum 84continens, cujus pars maxima e Aulacomnio palustri, 

 Camptothecio nitenti et Hypno giganteo muscis aliis plerumqve 

 perparce intermixtis constat, haud grandis est nee mirabilis, 

 qvamqvam res magni momenti videtur, aliqvid in itinere polari 

 Norvagorum secundo detectum ibi iterum repertum esse. 



Enumerantur hie primum bryophyta omnia e Gjøahavn 

 observata et deinde quæ e locis cæteris duobus supra memoratis 

 observata sunt. 



Vid.-Selsk. Forh. 1908. No. 5. 1 



